I-yob 8
Ruac Bil-dad
1
Kä cu Bil-dad raan Cuwa ɛ loc i̱,
2
“Ɛ bi ku amäni nɛy bi kɛn
ti̱ti̱ lat ɔ?
Ruacdu ɛmi thil luɔt.
3
Ɛ ku Kuoth thuɔ̱k a wooc?
Kiɛ la cuɔ̱ɔ̱ŋ woocɛ?
4
Mëë ci gaatku jɛ lät kä duer,
cɛ kɛ lät kä dueriɛn.
5
Mi wi̱i̱ Kuoth Nhial wä go̱r
kä bi rɔ riet jɛ,
6
mi gɔaa i̱ kä thilɛ ji̱ duer,
cäŋɛ niɛ täämɛ bɛ rɔ jiɛc
kɛ kui̱du,
kä bɛ ji̱ luɔ̱c tin la cuŋku.
7
Ɛ bi kuɛ̈ɛ̈ ni nyinku tëë nhiam,
kä tɔ̱ bi Kuoth kɛ ka̱m ji̱ tɔ̱.
8
“Ji̱n guic ri̱c tëë ci wä,
car mɔ ca ŋa̱c ɛ gua̱ni mɔ.
9
Kä dapkɛ kɔn thiekä mɛmɛ
thilɛ mi ŋa̱c nɛ,
kä ni̱n kɔn wi̱i̱ muɔ̱ɔ̱n
ce̱tkɛ kɛ ti̱eep.
10
Kä kɛn /ca ji̱ dëë nyuɔ̱ɔ̱th,
ci mëë ci kɛn ɛ ŋa̱c dëë liŋ?
11
“Ci päth met do̱ny guäth mi
/ci mɔ a rɛy waŋ?
Kä ci guɔ̱t met do̱ny guäth mi
thil pi̱w?
12
Mi ci pi̱w do̱n,
la kɔŋ a li̱w ni kɛn kä
juaac tin kɔ̱ŋ.
13
Ɛn nɔmɔ ɛ jɛn ta̱a̱ nɛɛni diaal
tin ca Kuoth pa̱l ruëëc,
ŋa̱th nɛɛni ti thil Kuoth
bɛ thuɔ̱k.
14
Min cɛ ŋa̱thdɛ la̱th thi̱n ɛ lath,
min ŋääthɛ ɛ duel rääkä

rääkä 
 Cɔal kɛ jɛ kui̱c ciëŋ i̱ käärä.
.
15
Mi cɛ rɔ thi̱ŋ kɛ duelɛ,
/cɛ dëë te cuŋä,
kä mi cɛ rɔ käp kɛ jɛ
/cɛ jɛ dee rɔm.
16
Ce̱tdɛ kɛ jol mi wackɛ kɛ pi̱
rɛy ca̱ŋ,
mi ci lääk rɛy kakä wal.
17
Mi ci ciökɛ yiath piny
kam päämni,
kä cieŋɛ rɛy päämni.
18
Kä mi ca jɛ däk guäthdɛ,
bi gua̱a̱th ɛmɔ jɛ gak wëë i̱,
‘/Ka̱n ji̱ met nɛn.’
19
Kä nɔmɔ ɛ jɛn tɛ̈th lɔaacdɛ,
kä bi juaac ti kɔ̱ŋ cu
do̱ny guäthdɛ.
20
“Kä kɛ thuɔ̱k /ci Kuoth ram mi
thil bɛ̈ɛ̈l lo̱k,
kä /cɛ ram mi jiääk luäk.
21
Kä bɛ ji̱ jak kä dɔli to̱k,
kä bɛ ji̱ moc kɛ tɛ̈th lɔaac.
22
Kä bi ji̱ tɛ̈ru pöc,
kä bi duël ji̱ dueeri thil.”
